CELEX: 31987R1823
Language: el
Date: 1987-06-25 00:00:00
Title: Κανονισμός (ΕΟΚ) αριθ. 1823/87 του Συμβουλίου της 25ης Ιουνίου 1987 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το ρούμι, το αράκ και την τάφια, που υπάγονται στη διάκριση 22.09 Γ Ι του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) (1987/88)

Avis juridique important

|

31987R1823

Κανονισμός (ΕΟΚ) αριθ. 1823/87 του Συμβουλίου της 25ης Ιουνίου 1987 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το ρούμι, το αράκ και την τάφια, που υπάγονται στη διάκριση 22.09 Γ Ι του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) (1987/88)  

Επίσημη Εφημερίδα αριθ. L 173 της 30/06/1987 σ. 0001 - 0003

***** ΚΑΝΟΝΙΣΜΟΣ (ΕΟΚ) αριθ. 1823/87 ΤΟΥ ΣΥΜΒΟΥΛΙΟΥ  της 25ης Ιουνίου 1987  για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το ρούμι, το αράκ και την τάφια, που υπάγονται στη διάκριση 22.09 Γ Ι του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) (1987/88)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το πρωτόκολλο αριθ. 5, το προσαρτημένο στην τρίτη σύμβαση ΑΚΕ-ΕΟΚ (1), που υπογράφηκε στη Λομέ στις 8 Δεκεμβρίου 1984 προβλέπει ότι μέχρι να αρχίσει να ισχύει κοινή οργάνωση αγοράς των οινοπνευματωδών ποτών, τα προϊόντα της διάκρισης 22.09 Γ Ι του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ), εισάγονται στην Κοινότητα άνευ δασμών υπό συνθήκες που επιτρέπουν την ανάπτυξη των παραδοσιακών ρευμάτων συναλλαγών μεταξύ των κρατών ΑΚΕ και της Κοινότητας, αφενός, και μεταξύ των κρατών μελών, αφετέρου· ότι η Κοινότητα ορίζει κάθε χρόνο τις ποσότητες που μπορούν να εισαχθούν άνευ δασμών με βάση τις μεγαλύτερες ετήσιες ποσότητες που έχουν εισαχθεί από τα κράτη ΑΚΕ στην Κοινότητα τα τρία τελευταία έτη για τα οποία υφίστανται στατιστικά στοιχεία, προσαυξημένες με συντελεστή ετήσιας αύξησης 37 % για την αγορά του Ηνωμένου Βασιλείου και 27 % για τις άλλες αγορές της Κοινότητας· ότι, ωστόσο, σύμφωνα με τις διατάξεις του άρθρου 3 παράγραφος 1 του πρωτοκόλλου της τρίτης σύμβασης ΑΚΕ-ΕΟΚ λόγω της προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες (2), που τέθηκε σε προκαταβολική εφαρμογή με τον κανονισμό (ΕΟΚ) αριθ. 1820/87 (3), αυξήθηκε σε 172 000 εκατόλιτρα η ελάχιστη ποσότητα που αναφέρεται στο άρθρο 2 στοιχείο α) δεύτερο εδάφιο του πρωτοκόλλου αριθ. 5 για το ρούμι· ότι, λόγω της ιδιαιτερότητας της αγοράς του ρουμιού, η περίοδος της ποσόστωσης εκτείνεται από την 1η Ιουλίου μέχρι τις 30 Ιουνίου του επόμενου έτους·  ότι, αν ληφθούν υπόψη τα επίπεδα στα οποία έφθασαν οι εισαγωγές των εν λόγω προϊόντων στην Κοινότητα και στα κράτη μέλη κατά τη διάρκεια των τριών τελευταίων ετών για τα οποία υπάρχουν διαθέσιμα στατιστικά στοιχεία, το ύψος της ετήσιας δασμολογικής ποσόστωσης θα έπρεπε να ορισθεί σε 159 444 εκατόλιτρα καθαρής αλκοόλης· ότι επειδή αυτή η ποσότητα είναι μικρότερη από το ελάχιστο όριο που καθορίστηκε με τον κανονισμό (ΕΟΚ) αριθ. 1820/87 η ποσότητα της ποσόστωσης για την περίοδο από 1ης Ιουλίου 1987 μέχρι 30 Ιουνίου 1988 πρέπει να καθορισθεί σε 172 000 εκατόλιτρα καθαρής αλκοόλης·  ότι κατά τη διάρκεια των τελευταίων τριών ετών για τα οποία υπάρχουν στατιστικά στοιχεία, οι εισαγωγές κάθε κράτους μέλους, σε σχέση με τις εισαγωγές στην Κοινότητα των εν λόγω προϊόντων προέλευσης των κρατών ΑΚΕ, αντιπροσωπεύουν τα εξής ποσοστά:  1.2.3.4 //  //  //  //  // Κράτη μέλη   // 1984   // 1985   // 1986   //    //   //   //  // Μπενελούξ   // 5,7   // 5,2   // 5,4   // Δανία   // 1,8  // 1,9   // 1,7   // Γερμανία   // 28,0   // 34,0   // 30,5  // Ελλάδα   // 0,0   // 0,0   // 0,0   // Ισπανία   // 0,0  // n.c.   // 0,1   // Γαλλία   // 1,0   // 2,1   // 1,4  // Ιρλανδία   // 1,9   // 1,8   // 1,8   // Ιταλία   // 0,6  // 0,4   // 0,4   // Πορτογαλία   // 0,0   // 0,0   // 0,0  // Ηνωμένο Βασίλειο   // 61,0   // 54,6   // 58,7   //    //  //   //  ότι, λαμβάνοντας υπόψη τα στοιχεία αυτά και την προβλέψιμη εξέλιξη της αγοράς των εν λόγω προϊόντων καθώς και τις προβλέψεις ορισμένων κρατών μελών, τα ποσοστά συμμετοχής στην ποσότητα της ποσόστωσης μπορούν να ορισθούν κατά προσέγγιση ως εξής:  Μπενελούξ 5,43  Δανία 1,79  Γερμανία 30,90  Ελλάδα 0,03  Ισπανία 0,17  Γαλλία 1,51  Ιρλανδία 1,85  Ιταλία 0,42  Πορτογαλία 0,02  Ηνωμένο Βασίλειο 57,88  ότι ένα σύστημα χρησιμοποίησης της κοινοτικής δασμολογικής ποσόστωσης που θα στηρίζεται στην κατανομή μεταξύ του Ηνωμένου Βασιλείου, αφενός, και των άλλων κρατών μελών, αφετέρου, μπορεί να συνδυάσει την εφαρμογή των συντελεστών αυξήσεως που προβλέπονται στο πρωτόκολλο αριθ. 5 με την χωρίς διακοπή εφαρμογή της δασμολογικής απαλλαγής που προβλέπεται για την εν λόγω ποσόστωση σε όλες τις εισαγωγές των εν λόγω προϊόντων στα κράτη μέλη μέχρι την εξάντληση της ποσόστωσης· ότι η κατανομή της κοινοτικής δασμολογικής ποσόστωσης μεταξύ των κρατών μελών πρέπει, για να αντιπροσωπεύει όσο το δυνατόν καλύτερα την πραγματική εξέλιξη της αγοράς των εν λόγω προϊόντων, να γίνεται pro rata των αναγκών των κρατών μελών· ότι θα πρέπει να κατανεμηθεί η δασμολογική ποσόστωση μεταξύ των κρατών μελών με βάση τις σημαντικότερες ετήσιες ποσότητες που έχουν εισαχθεί σε καθένα από αυτά τα τρία τελευταία έτη και λαμβάνοντας υπόψη τους προαναφερόμενους συντελεστές αύξησης·  ότι πρέπει να ληφθούν ειδικά μέτρα για να εξασφαλιστεί η εφαρμογή του πρωτοκόλλου αριθ. 5, υπό συνθήκες που θα επιτρέπουν την ανάπτυξη των παραδοσιακών ρευμάτων μεταξύ των κρατών ΑΚΕ και της Κοινότητας, αφενός, και μεταξύ των κρατών μελών, αφετέρου·  ότι, λόγω του ιδιαίτερου χαρακτήρα των εν λόγω προϊόντων και της ευαισθησίας που παρουσιάζουν στις αγορές της Κοινότητας, θα πρέπει να προβλεφθεί, κατ' εξαίρεση, ένα σύστημα χρησιμοποίησης που θα στηρίζεται σε μία μόνο κατανομή μεταξύ των κρατών μελών·  ότι είναι δυνατόν να αντικατασταθεί, κατά τη διάρκεια ισχύος της εν λόγω ποσόστωσης, η ονοματολογία που χρησιμοποιείται στο κοινό δασμολόγιο με τη συνδυασμένη ονοματολογία που βασίζεται στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων· ότι αυτή η δυνατότητα πρέπει να ληφθεί υπόψη στον παρόντα κανονισμό, προβλέποντας τους κωδικούς της συνδυασμένης ονοματολογίας στους οποίους υπάγονται τα εν λόγω προϊόντα·  ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου είναι ενωμένα και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των ποσοτήτων που κατανέμονται στην εν λόγω οικονομική ένωση μπορεί να πραγματοποιείται από ένα μέλος της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιουλίου 1987 μέχρι τις 30 Ιουνίου 1988, τα κατωτέρω περιγραφόμενα προϊόντα εισάγονται στην Κοινότητα χωρίς δασμούς μέχρι του οριζόμενου ορίου κοινοτικής δασμολογικής ποσόστωσης (1):  1.2.3.4.5.6 //  //  //  //  //  //  // Αύξων  αριθμός   // Κλάση  του κοινού  δασμολογίου   // Κωδικός της  συνδυασμένης  ονοματολογίας   // Περιγαφή εμπορευμάτων   // Ύψος της ποσόστωσης  (σε εκατόλιτρα  καθαρής  αλκοόλης)   // Ποσοστωτικός  δασμός (%)   //    //   //   //   //   //   // 09.1605  // 22.09 Γ Ι   // 2208.40-10  2208.40-90  2208.90-11  2208.90-19   // Ρούμι, αράκ και τάφια καταγωγής κρατών ΑΚΕ  // 172 000   // ατελώς   //    //   //   //   //   //  2. Μέσα στα όρια των μεριδίων τους που καθορίζονται στο άρθρο 2, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης και του κανονισμού (ΕΟΚ) αριθ. 1820/87.  Άρθρο 2  1. Η δασμολογική ποσόστωση που αναφέρεται στο άρθρο 1 διαιρείται σε δύο τμήματα. Το πρώτο τμήμα, ύψους 99 550 εκατολίτρων καθαρής αλκοόλης, προορίζεται για την κατανάλωση στο Ηνωμένο Βασίλειο. Το δεύτερο τμήμα, ύψους 72 450 εκατολίτρων καθαρής αλκοόλης, κατανέμεται μεταξύ των άλλων κρατών μελών.  2. Τα μερίδια που λαμβάνει κάθε κράτος μέλος από το δεύτερο τμήμα, ανέρχονται στις ακόλουθες ποσότητες:  1.2 //  // (σε εκατόλιτρα  καθαρής αλκοόλης)   // Μπενελούξ   // 9 340   // Δανία   // 3 080   // Γερμανία   // 53 150   // Ελλάδα   // 50   // Ισπανία  // 290   // Γαλλία   // 2 600   // Ιρλανδία   // 3 180  // Ιταλία   // 725   // Πορτογαλία   // 35  Άρθρο 3  1. Τα κράτη μέλη διαχειρίζονται τα μερίδια που τους έχουν κατανεμηθεί σύμφωνα με τις ισχύουσες σε αυτά σχετικές διατάξεις.  2. Ο ρυθμός εξάντλησης του μεριδίου των κρατών μελών διαπιστώνεται με βάση τις εισαγωγές των εν λόγω προϊόντων, καταγωγής κρατών ΑΚΕ, που παρουσιάζονται στο τελωνείο με την κάλυψη διασαφήσεων θέσεως σε ελεύθερη κυκλοφορία.  Άρθρο 4  1. Τα κράτη μέλη ενημερώνουν κάθε μήνα την Επιτροπή για τις εισαγωγές οι οποίες πράγματι καταλογίζονται στη δασμολογική ποσόστωση.  2. Το Ηνωμένο Βασίλειο λαμβάνει τα αναγκαία μέτρα για να εξασφαλιστεί ότι οι εισαγόμενες από τα κράτη ΑΚΕ ποσότητες, υπό τους όρους που καθορίζονται στα άρθρα 1 και 2, περιορίζονται στις ποσότητες που ανταποκρίνονται στις ανάγκες της εσωτερικής κατανάλωσής του.  3. Η Επιτροπή ενημερώνει τακτικά τα κράτη μέλη για το ρυθμό εξάντλησης της ποσόστωσης.  4. Εφόσον είναι ανάγκη, μπορούν να γίνονται διαβουλεύσεις είτε μετά από αίτηση κράτους μέλους είτε με πρωτοβουλία της Επιτροπής.  Άρθρο 5  Προκειμένου να εξασφαλίσει την εφαρμογή του παρόντος κανονισμού, η Επιτροπή σε στενή συνεργασία με τα κράτη μέλη, λαμβάνει όλα τα απαραίτητα μέτρα.  Άρθρο 6  ο κανονισμός (ΕΟΚ) αριθ. 1316/87 του Συμβουλίου της 11ης Μαΐου 1987 για τα μέτρα διασφάλισης που προβλέπει η δεύτερη σύμβαση ΑΚΕ-ΕΟΚ (1) εφαρμόζεται στα προϊόντα που αναφέρονται στον παρόντα κανονισμό.  Άρθρο 7  Το Συμβούλιο θεσπίζει, σε εύθετο χρόνο, τις προσαρμογές στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων που είναι αναγκαίες τόσο για την κωδικοποίηση όσο και για την περιγραφή των εμπορευμάτων.  Άρθρο 8  Ο παρών κανονισμός αρχίζει να ισχύει την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 25 Ιουνίου 1987.  Για το Συμβούλιο  Ο Πρόεδρος  H. DE CROO  (1) ΕΕ αριθ. L 86 της 31. 3. 1986, σ. 3.  (2) ΕΕ αριθ. L 172 της 30. 6. 1987.  (3) ΕΕ αριθ. L 172 της 30. 6. 1987, σ. 1.  (1) Οι αριθμοί που περιλαμβάνονται στη στήλη «Κωδικός της συνδυασμένης ονοματολογίας» θα αντικαταστήσουν εκείνους που αναφέρονται στη στήλη «Κλάση του κοινού δασμολογίου» από την ημερομηνία έναρξης της ισχύος της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων.  (1) ΕΕ αριθ. L 125 της 14. 5. 1987, σ. 1.